62017TJ0147_INF
Решение на Общия съд (трети състав) от 17 ноември 2021 г. —Anastassopoulos и др./Съвет и Комисия
(Дело T‑147/17)
„Извъндоговорна отговорност — Икономическа и парична политика — Преструктуриране на гръцкия публичен дълг — Участие на частния сектор — Клаузи за колективно действие — Частни кредитори — Достатъчно съществено нарушение на правна норма, с която се предоставят права на частноправните субекти — Равно третиране — Физически и юридически лица — Погасителна давност — Отговорност — Допустимост — Невиновна отговорност — Необичайна и специална вреда“
1.
Извъндоговорна отговорност — Условия — Противоправност — Вреда — Причинно-следствена връзка — Кумулативни условия — Липса на едно от условията — Отхвърляне на иска за обезщетение в неговата цялост
(член 340, втора алинея ДФЕС)
(вж. т. 41, 42 и 93)
2.
Иск за обезщетение — Предмет — Искане за обезщетение за вреди, причинени от Еврогрупата — Междуправителствен орган с неофициален характер — Липса на собствени правомощия — Липса на качество на орган, служба или агенция на Съюза — Недопустимост
(член 3 ДЕС и член 13, параграф 1 ДЕС; член 119, параграф 2 ДФЕС, член 137 ДФЕС и член 340, втора алинея ДФЕС; член 1 от Протокол № 14, приложен към Договора за ЕС и Договора за функционирането на ЕС)
(вж. т. 44 и 63—66)
3.
Иск за обезщетение — Извъндоговорна отговорност — Давностен срок — Начален момент
(член 340, втора алинея ДФЕС; член 46 от Статута на Съда)
(вж. т. 49)
4.
Иск за обезщетение — Предмет — Искане за обезщетение за вреда, за която Съюзът носи отговорност — Съвместна декларация на държавните и правителствените ръководители от еврозоната и институциите на Европейския съюз, приета във връзка с преструктурирането на гръцкия публичен дълг — Мерки по отношение на участието на частните кредитори — Липса на правнообвързващо задължение за съответната държава членка да предвиди такова участие — Отхвърляне на иска
(член 3 ДЕС; член 119 ДФЕС и член 340, втора алинея ДФЕС)
(вж. т. 68 и 69)
5.
Иск за обезщетение — Предмет — Искане за обезщетение за вреда, за която Съюзът носи отговорност — Иск, предявен вследствие на политически споразумения, сключени в рамките на Еврогрупата — Задължение на Комисията да следи за прилагането на правото на Съюза при сключването на такива споразумения — Обхват
(член 17, параграф 1 ДЕС; член 340, втора алинея ДФЕС; член 1, трето изречение от Протокол № 14, приложен към Договора за ЕС и Договора за функционирането на ЕС)
(вж. т. 70 и 72—74)
6.
Икономическа и парична политика — Парична политика — Въвеждане в действие — Преструктуриране на гръцкия публичен дълг — Решение на Еврогрупата или на председателя ѝ, взето със съгласието на Комисията, за прилагане на условията за преструктурирането на този дълг към физическите лица със статут на частни кредитори без последващо обезщетяване — Прилагане на същите условия по отношение на юридическите лица със статут на частни кредитори — Нарушение на принципа за равно третиране — Липса
(член 119 ДФЕС; членове 20 и 21 от Хартата на основните права на Европейския съюз)
(вж. т. 84 и 90—92)
7.
Извъндоговорна отговорност — Отговорност за правомерно действие — Поведение, което попада в границите на нормативната компетентност на Съюза — Изключване — Граници — Вреди, претърпени от частните кредитори вследствие на осъществяването на задължителна замяна на държавни облигации в рамките на преструктурирането на националния публичен дълг — Липса на необичайна и специална вреда
(член 340, втора алинея ДФЕС)
(вж. т. 96—101)
Предмет
Искане на основание член 268 ДФЕС за обезщетение за вредите, които ищците твърдят, че са претърпели вследствие на въвеждането на задължителна замяна на държавни облигации в рамките на преструктурирането на гръцкия публичен дълг през 2012 г. като част от участието на частните инвеститори, включващо прилагането на клаузи за колективно действие, поради свързани с това действия или актове на Еврогрупата, на нейния председател, на държавните или правителствените ръководители от еврозоната и на Комисията
Диспозитив
1)
Отхвърля иска.
2)
Осъжда г‑н Nikolaos Anastassopoulos, г‑н Aristeidis Anastassopoulos, г‑жа Alexia Anastassopoulos, г‑жа Maria-Myrto Anastassopoulos и г‑жа Sophie Velliou да заплатят съдебните разноски.